Muḥ, yella gar yimezwura i as-yefkan udem atrar i ccna n teqbaylit, isexdem allalen d imaynuten, d ayen i as-yefkan aẓawan i tezlatin-is. Iwakken ad nebnu asuneɣ asenmetti n unaẓur-agi d umecwar-is di ccna, nebḍa tazrawt-agi-nteɣ ɣef kraḍ n yiḥricen: 1. Aḥric amezwaru, d akatar n tesnarayt, anda ara d-nesken amek i nebna tazrawt d wallalen n unadi i nessemres iwakken ad nessaweḍ ɣer yiswi-nteɣ.